wannaphong/clean_thaiwikipedia huggingface dataset:
# ไซอนจิ คิมโมจิ
เจ้าไซอนจิ คิมโมจิ  เป็นนักการเมืองและรัฐบุรุษชาวญี่ปุ่น ดำรงตำแหน่งนายกรัฐมนตรีญี่ปุ่นคนที่ 7 และต่อมาได้ดำรงตำแหน่งอีกครั้งเป็นสมัยที่สอง ทั้งนี้ ในปี 1920 เขาได้รับพระราชทานเลื่อนบรรดาศักดิ์จากมาควิสเป็นเจ้า ในระบบขุนนางสืบตระกูล (ระบบมิยะ) ของญี่ปุ่น นอกจากนี้ ยังเป็นบุคคลสุดท้ายที่มีชื่ออยู่ในทำเนียบเก็นโร

 เกียรติยศ 
 บรรดาศักดิ์ 
 มาควิส (7 กรกฎาคม 1884)
 เจ้า (7 กันยายน 1920)

 ราชอิสริยาภรณ์ญี่ปุ่น 
50px เครื่องราชอิสริยาภรณ์มงคลรัตน์ ชั้นสายสะพาย (1895)
50px|ribbon bar เครื่องราชอิสริยาภรณ์อาทิตย์อุทัย ชั้นสายสะพาย (1896) 
50px เครื่องราชอิสริยาภรณ์ดอกคิริ ชั้นสายสะพาย (1907)
50px เครื่องราชอิสริยาภรณ์อันสูงส่งยิ่งดอกเบญจมาศ ชั้นสังวาล (1928)
# ศูนย์กีฬาในร่มมารากานังซิญญู
ศูนย์กีฬาในร่มมารากานังซิญญู  บางครั้งก็เรียกว่า มารากานังซิญญู ("มารากานังน้อย") เป็นสนามกีฬาในร่มที่ทันสมัยตั้งอยู่ในย่านมารากานัง นครรีโอเดจาเนโร ประเทศบราซิล ส่วนใหญ่จะใช้สำหรับแข่งขันวอลเลย์บอล มีชื่ออย่างเป็นทางการว่า ศูนย์กีฬาในร่มฌิลแบร์ตู การ์โดซู  ความจุของสนามกีฬา 11,800 ที่นั่ง และเปิดในปี ค.ศ. 1954 ตั้งอยู่ติดกับสนามกีฬามารากานัง

ในปี ค.ศ. 2015 สนามแห่งเป็นสนามหนึ่งในการแข่งขันกีฬาโอลิมปิกฤดูร้อน 2016 โดยใช้จัดการแข่งขันวอลเลย์บอล
# เลสลีย์ รอย
เลสลีย์ รอย  เป็นนักร้องนักแต่งเพลงจากแบลบริเกิน ในดับลิน ประเทศไอร์แลนด์ เธอเซ็นสัญญากับสังกัดอิสระแห่งหนึ่งในไอร์แลนด์ และใน ค.ศ. 2006 เธอเซ็นสัญญากับสังกัดไจฟ์เรเคิดส์ในสหรัฐอเมริกา เธอออกอัลบั้มเปิดตัว อันบิวตีฟูล ใน ค.ศ. 2008 ผลิตโดยแมกซ์ มาร์ติน จากนั้นเธอผันตัวไปแต่งเพลง และเป็นที่สนใจของมาร์ก จอร์แดน ผู้จัดการที่แจ้งเกิดให้ริอานนา และเป็นเจ้าของบริษัทรีเบลวันแมเนจเมนต์แอนด์พับบลิชชิง รอยประสบความสำเร็จในฐานะนักแต่งเพลงให้กับแอดัม แลมเบิร์ต มิสมอนทรีออล เมดินา แจนา คราเมอร์ และมาร์ลี สก็อตต์
# มือปราบปืนโหด
ฮันเตอร์ https://www.youtube.com/watch?v=lMuxDQCjWV8 https://www.youtube.com/watch?v=NL44Jhh1ouU https://www.youtube.com/watch?v=GXSSOBTf66g หรือ ในชื่อภาษาไทยว่า มือปราบปืนโหด ที่เคยนำมาฉายออกอากาศในเมืองไทยเป็นครั้งแรกโดยสถานีโทรทัศน์ไทยทีวีสีช่อง 3 เมื่อหลายปีก่อนในช่วงเวลาประมาณบ่าย ๆ วันเสาร์  ซึ่งทีมพากย์เสียงภาษาไทยในตอนนั้นของช่อง 3 คือ "อินทรี" เป็นละครซีรีส์โทรทัศน์แนวชีวิตของตำรวจ (หรือที่เรียกกันติดปากคนไทยว่า "ดราม่า") ของประเทศสหรัฐอเมริกาที่สร้างขึ้นโดย แฟรงก์ ลูโป (Frank Lupo) ซึ่งได้รับการฉายออกอากาศโดยสถานีโทรทัศน์เอ็นบีซี ตั้งแต่เมื่อปี ค.ศ. 1984 ถึง 1991 นำแสดงโดยดาราชั้นนำในยุคนั้น คือ เฟร็ด ดรายเออร์ (Fred Dryer) ที่รับบทบาทเป็นพระเอกที่เป็นนายตำรวจนอกเครื่องแบบยศ "จ่า" (ชื่อย่อของยศตำรวจในภาษาอังกฤษ คือ Sgt)  ในเรื่อง โดยรับบทเป็น ริก ฮันเตอร์ และ สเตฟฟานี เครเมอร์ (Stepfanie Kramer) ตำรวจนอกเครื่องแบบเพื่อนสาวที่เป็นเพื่อนคู่หู ชื่อ ดีดี แมคคอล (Dee Dee McCall)
ผู้อำนวยการผลิตฝ่ายการแสดงในช่วงฤดูกาลแรกคือสตีเฟ่น เจ. แชนเนล (Stephen J. Cannell),

 ฤดูกาล 1 (1984-1985) 

ถูกอากาศครั้งแรกในช่วงเวลาในทุกคืนวันศุกร์, เป็นการแข่งขันสำหรับการจัดอันดับความนิยมประจำเมือง  ดัลลัส

ตอน
# วิกฤตการณ์ผู้ย้ายถิ่นยุโรป
วิกฤตการณ์ผู้ย้ายถิ่นยุโรป หรือ วิกฤตการณ์ผู้ลี้ภัยยุโรป คือเหตุการณ์ที่เกิดขึ้นในปี 2558 จากการที่ผู้ลี้ภัยและผู้ย้ายถิ่นทางเศรษฐกิจ"The majority of people arriving this year in Italy and Greece especially have been from countries mired in war or which otherwise are considered to be 'refugee-producing' and for whom international protection is needed. However, a smaller proportion is from elsewhere, and for many of these individuals, the term 'migrant' would be correct."เพิ่มขึ้นจากพื้นที่อย่างตะวันออกกลาง เอเชียใต้ ทวีปแอฟริกา และคาบสมุทรบอลข่านตะวันตกหลั่งไหลสู่สหภาพยุโรปข้ามทะเลเมดิเตอร์เรเนียนและยุโรปตะวันออกเฉียงใต้ และสมัครขอที่ลี้ภัย ผู้ลี้ภัยส่วนใหญ่มาจากประเทศซีเรีย อัฟกานิสถานและเอริเตรีย มีการใช้คำนี้ตั้งแต่เดือนเมษายน 2558 เมื่อเรืออย่างน้อยห้าลำที่บรรทุกผู้ย้ายถิ่นมุ่งทวีปยุโรปเกือบสองพันคนล่มในทะเลเมดิเตอร์เรเนียน โดยมียอดผู้เสียชีวิตรวมประเมินไว้กว่า 1,200 คน

วิกฤตการณ์นี้เกิดในบริบทความขัดแย้งที่ดำเนินอยู่ในประเทศแอฟริกาเหนือและตะวันออกกลางหลายประเทศ ตลอดจนรัฐบาลสหภาพยุโรปหลายแห่งที่ปฏิเสธสมทบตัวเลือกช่วยเหลือปฏิบัติการมาเรนอสตรัม (Operation Mare Nostrum) ที่ประเทศอิตาลีดำเนินการ ซึ่งปฏิบัติการไทรทันของฟรอนเท็กซ์ (Frontex) รับช่วงต่อในเดือนพฤศจิกายน 2557 เมื่อวันที่ 23 เมษายน 2558 รัฐบาลสหภาพยุโรปตกลงอุดหนุนปฏิบัติการตระเวนชายแดนในทะเลเมดิเตอร์เรเนียนเป็นสามเท่าเพื่อให้เท่ากับขีดความสามารถของปฏิบัติการมาเรนอสตรัมก่อนหน้า แต่องค์การนิรโทษกรรมสากลพลันวิจารณ์การสั่งการของสหภาพยุโรปที่ไม่ "ขยายพื้นที่ปฏิบัติการของไทรทัน" ไปพื้นที่ซึ่งเดิมครอบคลุมในมาเรนอสตรัม หลายสัปดาห์ต่อมา สหภาพยุโรปตัดสินใจเริ่มปฏิบัติการใหม่ซึ่งมีฐานที่กรุงโรม ชื่อว่า อียูเนฟฟอร์เมด (EU Navfor Med) ภายใต้การบังคับบัญชาของพลเรือเอกชาวอิตาเลียน เอนรีโก กรีเดนดีโน

ตามข้อมูลของยูโรสแตด รัฐสมาชิกสหภาพยุโรปได้รับคำขอที่ลี้ภัย 626,000 ครั้งในปี 2557 เป็นจำนวนสูงสุดนับแต่คำขอ 672,000 ครั้งที่ได้ในปี 2535 ในปี 2557 การตัดสินใจเรื่องคำขอที่ลี้ภัยในสหภาพยุโรปในชั้นต้นส่งผลให้ผู้ขอที่ลี้ภัยกว่า 160,000 คนได้รับสถานภาพคุ้มครอง ขณะที่อีก 23,000 คนได้รับสถานภาพคุ้มครองระหว่างอุทธรณ์ (on appeal) อัตราการรับรองผู้ขอที่ลี้ภัยอยู่ที่ 45% ในชั้นต้นและ 18% ในชั้นอุทธรณ์ สี่รัฐ ได้แก่ ประเทศเยอรมนี สวีเดน อิตาลีและฝรั่งเศสได้รับคำขอที่ลี้ภัยราวสองในสามของสหภาพยุโรปและให้สถานภาพคุ้มครองเกือบสองในสามในปี 2557 ขณะที่สวีเดน ฮังการีและออสเตรียติดประเทศที่รับคำขอที่ลี้ภัยของสหภาพยุโรปต่อหัวมากที่สุด เมื่อปรับกับประชากรของตนแล้ว

 สถิติด้านประชากรศาสตร์ 
ก่อนปี 2557 จำนวนการยื่นขอที่ลี้ภัยในสหภาพยุโรปในปี 2535 ยอด (672,000), 2544 (424,000) และ 2556 (431,000) และในปี 2557 มีมากถึง 626,000 ตามรายงานของ UNHCR, ประเทศในสหภาพยุโรปที่มีตัวเลขที่ใหญ่ที่สุดของผู้ลี้ภัยที่ได้รับการยอมรับในปลายปี 2557 เป็นฝรั่งเศส (252,264), เยอรมนี (216,973), สวีเดน (142,207) และสหราชอาณาจักร (117,161)
# โกฐเขมา
โกฐเขมา [โกด-ขะ-เหฺมา] (ในวงศ์ Compositae) เป็นไม้ล้มลุกอายุหลายปี มีขนคล้ายใยแมงมุมเล็กน้อยหรือไม่มี ใบเดี่ยว บางเหมือนกระดาษ ไม่มีขน ดอกช่อ สีขาว ผลแห้ง เมล็ดล่อน พบในจีน ญี่ปุ่น เกาหลี และรัสเซีย นิยมปลูกในจีน เหง้าของพืชนี้ตากแดดให้แห้ง เป็นก้อนมีปุ่มปม สีน้ำตาลอมเทา เนื้อในมีแต้มสีแสดของชันน้ำมันอยู่ประปราย เมื่อนำไปดองจะให้ยาดองสีเหลือง ใช้เป็นยาบำรุงให้เจริญอาหาร ตำรายาจีนใช้ผสมในตัวยาหลายขนาน โดยเฉพาะที่เกี่ยวกับระบบย่อยอาหาร
 อ้างอิง 
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. หน้า 92 – 93
# ขี้อ้นเครือ
ขี้อ้นเครือ  อยู่ในวงศ์ Nyctaginaceae เป็นพืชล้มลุก ใบรูปไข่ ปลายใบแหลม ดอกช่อ เกิดที่ยอด ดอกรูปแตร สีชมพู ผลรูปกระบอง มีสันตามแนวยาว พบได้ทั่วไปในเขตร้อน 
 อ้างอิง 
 จรัญ มากน้อย และปรัชญา ศรีสง่า. พรรณไม้เมืองไทย: พันธุ์ไม้เขาหินปูนภาคกลาง. เชียงใหม่: องค์การสวนพฤกษศาสตร์. 2553.หน้า 35
หมวดหมู่:วงศ์บานเย็น
# เพชรในเพลง 2547
เพชรในเพลง 2547 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2547 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ 

 รางวัลการประพันธ์เพลงดีเด่นด้านภาษาไทย  
 ประเภทเพลงไทยสากล ได้แก่ นางสุปาณี ลิ้มสุวรรณ จากเพลง ไพลินล้อมเพชร
 ประเภทไทยลูกทุ่ง ได้แก่ นายชินกร ไกรลาศ จากเพลง เสากลางกระแส

 รางวัลการขับร้องเพลงดีเด่นด้านภาษาไทย  
 ประเภทเพลงไทยสากล ได้แก่ นายยืนยง โอภากุล จากเพลงคนล่าฝัน
 ประเภทเพลงไทยลูกทุ่ง ได้แก่ แอร์ สุชาวดี จากเพลงติด ร. วิชาลืม
# ช้อยนางรำ
ช้อยนางรำ หรือ ช่างรำ นางรำ  อยู่ในวงศ์ถั่ว เป็นไม้พุ่ม มีรากสะสมอาหารอยู่ใต้ดิน เปลือกลำต้นเมื่อแก่เป็นสีน้ำตาล เมื่ออ่อนเป็นสีเขียว ใบเดี่ยวรูปไข่ เส้นกลางใบสีขาวนวล ที่โคนก้านใบมีหูใบสองอัน ดอกช่อ ดอกย่อยสีม่วงแกมขาว ผลเป็นฝักแบน มีเมล็ดสีดำแบน 2-6 เมล็ด ในทางไสยศาสตร์ เชื่อว่ามีฤทธิ์ทางเมตตามหานิยม เมื่อมีเสียงดัง หูใบของพืชชนิดนี้กระดิกได้ 
 อ้างอิง 
 เศรษฐมนตร์ กาญจนกุล. ว่าน. กทม. เศรษฐศิลป์. 2553 หน้า 32
หมวดหมู่:วงศ์ย่อยถั่ว
# ซีกโลกเหนือ
thumb|230px|บริเวณสีน้ำเงินคือซีกโลกเหนือ ส่วนบริเวณสีเหลืองคือซีกโลกใต้ แนวเขตที่แบ่งซีกโลกออกเป็นสองซีกคือเส้นศูนย์สูตร
ซีกโลกเหนือ  คือบริเวณของโลกที่อยู่เหนือเส้นศูนย์สูตรขึ้นไปจนถึงขั้วโลกเหนือ ตรงข้ามกับซีกโลกใต้ ค่าพิกัดภูมิศาสตร์ของละติจูดของตำแหน่งใดก็ตามบนซีกโลกเหนือจะเป็นบวกเสมอและใช้สัญลักษณ์แทนด้วยตัว N ฤดูหนาวของพื้นที่ในซีกโลกเหนือจะเริ่มตั้งแต่เหมายัน (ราววันที่ 21 ธันวาคม) จนถึงวสันตวิษุวัต (ราววันที่ 20 มีนาคม) ส่วนฤดูร้อนจะเริ่มตั้งแต่ครีษมายัน (ราววันที่ 21 มิถุนายน) ไปจนถึงศารทวิษุวัต (ราววันที่ 23 กันยายน)

ซีกโลกเหนือประกอบด้วยพื้นน้ำมากกว่าแผ่นดินอย่างชัดเจน แต่ก็ยังปกคลุมด้วยแผ่นดินมากกว่าซีกโลกใต้ ซีกโลกเหนือประกอบด้วยแผ่นดิน 39% และพื้นน้ำ 61%Peter Hupfer, Wilhelm Kuttler, Ernst Heyer, Frank-Michael Chmielewski: Witterung und Klima: eine Einführung in die Meteorologie und Klimatologie. Vieweg+Teubner Verlag, 2006, ISBN 3835100963, หน้า 13  ประชากรราว 90% ของโลกอาศัยอยู่ในซีกโลกเหนือ, Ogden, Philip E. "Density and Distribution of Population."  Encyclopedia of Population. Vol. 1., 2003. หน้า 221-226. แผ่นดินส่วนใหญ่เป็นทวีปยุโรป ทวีปเอเชีย ซึ่งเป็นทวีปที่ใหญ่ที่สุดในโลก ทวีปอเมริกาเหนือ และส่วนใหญ่ของทวีปแอฟริกา นอกจากนี้ยังมีบางส่วนของทวีปอเมริกาใต้ กรีนแลนด์ เกาะที่ใหญ่ที่สุดในโลก มหาสมุทรที่มีพื้นที่อยู่ในซีกโลกเหนือได้แก่มหาสมุทรอาร์กติก มหาสมุทรแปซิฟิกและแอตแลนติกราวครึ่งหนึ่ง และมหาสมุทรอินเดียบางส่วน

จุดศูนย์กลางของซีกโลกเหนือคือขั้วโลกเหนือ ซึ่งเป็นจุดตัดทิศเหนือระหว่างขั้วโลกกับพื้นผิวของโลก ส่วนขั้วแม่เหล็กเหนือจะแปรผันไปเหนือเส้นอาร์กติกเซอร์เคิล ออโรราที่เกิดขึ้นในซีกโลกเหนือเรียกว่า aurora borealis หรือ แสงเหนือ ในภาษาไทย

เนื่องจากแรงคอริออลิสจากการหมุนของโลก บริเวณความกดอากาศต่ำที่กำเนิดในซีกโลกเหนือ เช่น เฮอร์ริเคนหรือไต้ฝุ่น จะปรากฏการหมุนของพายุในทิศทวนเข็มนาฬิกาเสมอ

ซีกเหนือของดาวเคราะห์ดวงอื่นในระบบสุริยะสามารถนิยามได้จาก บริเวณของดาวที่มีซีกฟ้าเดียวกับขั้วโลกเหนือเมื่อเทียบกับระนาบไม่แปรผันของระบบสุริยะReport of the IAU Working Group on cartographic coordinates and rotational elements: 2009 , 23 ตุลาคม 2010

 พื้นที่ที่ตั้งอยู่บนซีกโลกเหนือ 
 ทวีปยุโรปทั้งทวีป
 ทวีปอเมริกาเหนือ อเมริกากลางทั้งทวีป ภูมิภาคแคริบเบียน ยกเว้นดินแดนโพ้นทะเลบางแห่ง
 พื้นที่เกือบทั้งหมดของทวีปเอเชีย ยกเว้นติมอร์ตะวันออกที่อยู่ซีกโลกใต้ อินโดนีเซียและมัลดีฟส์บางส่วนที่มีพื้นที่คาบเกี่ยวกับเส้นศูนย์สูตร
 พื้นที่ราวสองในสามของทวีปแอฟริกา ตั้งแต่บริเวณจะงอยแอฟริกาขึ้นไป
 พื้นที่ราวหนึ่งในสิบของทวีปอเมริกาใต้ ตั้งแต่บริเวณทิศเหนือของปากแม่น้ำแอมะซอนขึ้นไป
# เชอร์ลีย์ แมนสัน
เชอร์ลีย์ แอน แมนสัน (เกิด 26 สิงหาคม ค.ศ. 1966) เป็นนักร้อง นักแต่งเพลง นักดนตรี และนักแสดงชาวสกอตแลนด์ เธอเป็นนักร้องนำของวงดนตรีแนวออลเทอร์นาทิฟร็อก การ์เบจ ในชีวิตการทำงานข้ามประเทศ เธอเดินทางไปกลับระหว่างเมืองเอดินบะระ และสหรัฐอเมริกาเพื่อบันทึกเสียงกับวงการ์เบจ ปัจจุบันเธออาศัยอยู่ที่ลอสแอนเจลิส แมนสันเป็นที่สนใจต่อสื่อจากรูปแบบการใช้ชีวิตแบบโผงผาง มุมมองชีวิตแบบคนดื้อรั้น และมีเสียงร้องที่ไม่เหมือนใคร
# เพชรในเพลง 2548
เพชรในเพลง 2548 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2548 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้  ดี้-ฝน คว้ารางวัลพระพิฆเนศในวันภาษาไทย - MGR Online 

 รางวัลการประพันธ์เพลงดีเด่นด้านภาษาไทย  
 ประเภทการประพันธ์คำร้องเพลงไทยสากล  
 รางวัลชนะเลิศ ได้แก่ เพลงก้อนหินก้อนนั้น ผู้ประพันธ์ นิติพงษ์ ห่อนาค 
 รางวัลชมเชย ได้แก่ เพลงคนไทยไม่ทิ้งกัน ผู้ประพันธ์ สุทธิพงษ์ สมบัติจินดา 
 รางวัลชมเชย  ได้แก่ เพลงเพลงใบไม้ ผู้ประพันธ์ สุรักษ์ สุเสวี

 ประเภทการประพันธ์คำร้องเพลงไทยลูกทุ่ง  
 รางวัลชนะเลิศ ได้แก่ เพลงวันที่บ่มีอ้าย ผู้ประพันธ์ วสุ ห้าวหาญ
 รางวัลชมเชย ได้แก่ เพลงดวงดาวชาวนา ผู้ประพันธ์ สัญญาลักษณ์ ดอนศรี
 รางวัลชมเชย ได้แก่ เพลงแค่อยากให้รู้ว่ารัก ผู้ประพันธ์ หลุยส์ ท่าศาลา

 ประเภทการประพันธ์เพลงส่งเสริมการใช้ภาษาไทย 
 รางวัลชนะเลิศ ได้แก่ เพลงฝึกออกเสียง ร.เรือ ผู้ประพันธ์ นายศักดิ์ แวววิริยะ 
 รางวัลชมเชย ได้แก่ เพลงสนุกสำนวนไทย ผู้ประพันธ์ ปริษา ปานะนนท์

 ประเภทการประพันธ์เพลงสำหรับเด็ก 
 รางวัลชนะเลิศ ได้แก่ เพลงสุจิปุลิ ผู้ประพันธ์ นันทวัชร
 รางวัลชมเชย ได้แก่ เพลงสนุกสำนวนไทย ผู้ประพันธ์ ปริษา ปานะนนท์
 รางวัลชมเชย ได้แก่ เพลงเด็กดีมีธรรม ผู้ประพันธ์ นนทวิบูลย์

 รางวัลการขับร้องเพลงดีเด่นด้านภาษาไทย  
 ประเภทผู้ขับร้องเพลงไทยสากล  
 รางวัลชนะเลิศ ได้แก่ เพลงเพื่อนผู้ให้ ผู้ขับร้อง สิบเอกเกรียงไกร คงสบาย  
 รางวัลชมเชย ได้แก่ เพลงสาวทอผ้าไหม ผู้ขับร้อง มณีมุกดา
 รางวัลชมเชย ได้แก่ เพลงคนไทยไม่ทิ้งกัน ผู้ขับร้อง ปาน ธนพร แวกประยูร

 ประเภทผู้ขับร้องเพลงไทยลูกทุ่ง  
 รางวัลชนะเลิศ ได้แก่ เพลงรักฉันแล้วรักใครไม่ได้ ผู้ขับร้อง ฝน ธนสุนทร
 รางวัลชมเชย ได้แก่ เพลงดวงดาวชาวนา ผู้ขับร้อง สันติ ดวงสว่าง
 รางวัลชมเชย ได้แก่ เพลงแค่อยากให้รู้ว่ารัก ผู้ขับร้อง ดวงจันทร์ สุวรรณี 

 ประเภทผู้ขับร้องเพลงสำหรับเด็ก  
 รางวัลชมเชย ได้แก่ เพลงสุจิปุลิ ผู้ขับร้อง ด.ช.เจษฎา ตรีรุ่งกิจ และ ด.ญ.ทิพยอาภา ชื่นประดิษฐ์           
 รางวัลชมเชย ได้แก่ เพลงสนุกสำนวนไทย ผู้ขับร้อง ด.ช.เจษฎา ตรีรุ่งกิจ และ ด.ญ.ศิรประภา อายุยงค์
 รางวัลชมเชย ได้แก่ เพลงเด็กดีมีธรรม ผู้ขับร้อง ด.ญ.พีรดา สุขวัฒก์
# คาทัล
คาทัล (ตัวย่อ kat) เป็นหน่วยวัดอำนาจการเร่งปฏิกิริยาในระบบเอสไอ และเป็นหน่วยอนุพัทธ์เอสไอที่ใช้วัดอำนาจการเร่งปฏิกิริยาในเอนไซม์และการเร่งปฏิกิริยาอื่น ๆ หน่วยวัดนี้ถูกเสนอโดยที่ประชุมใหญ่ว่าด้วยการชั่งตวงวัดเพื่อแทนที่หน่วยวัดเอนไซม์ (enzyme unit) อย่างไรก็ตาม หน่วยวัดเอนไซม์ยังคงมีใช้กันอยู่ โดยเฉพาะในวิชาชีวเคมี คาทัลเป็นหน่วยของเอสไออย่างเป็นทางการในปี ค.ศ. 1999The Tortuous Road to the Adoption of katal for the Expression of Catalytic Activity by the General Conference on Weights and Measures โดย 1 คาทัล (kat) เท่ากับ 1 โมลต่อวินาที (mol/s)

 หน่วยพหุคูณ
# บาฮามุท มังกรเหล็กไร้พ่าย
บาฮามุท มังกรเหล็กไร้พ่าย  เป็นซีรีส์ไลท์โนเวลจากประเทศญี่ปุ่น เขียนโดยเซ็นริ อะกะสึกิ และวาดภาพประกอบโดยอะยุมุ คะซุงะ ทางบริษัทเอสบี ครีเอทีฟ ได้จัดพิมนวนิยายหกเล่มตั้งแต่วันที่ 12 สิงหาคม ค.ศ. 2013 ภายใต้สำนักพิมพ์จีเอบุงโกะ ของพวกเขา ส่วนฉบับมังงะดัดแปลงเขียนโดยอิสึกิ วะตะนะเบะ และวาดโดยฟุมิ ทะดะอุริ ซึ่งเริ่มทยอยเผยแพร่โดยนิตยสารออนไลน์ กังงัน จีเอ ของสแควร์เอนิกซ์และจีเอ บุนโกะ ตั้งแต่ปี ค.ศ. 2014 โดยได้รับการรวบรวมไว้ในรูปแบบทังโกบงแล้ว 2 เล่ม

ทั้งนี้ ฉบับอะนิเมะดัดแปลงโดยแลร์เชได้รับการประกาศจัดฉายแล้ว
# โรเบอร์โต คัลเนซ
โรเบอร์โต คัลเนซ (Roberto Jalnaiz) เกิดเมื่อ 15 พฤศจิกายน พ.ศ. 2509 เป็นนักมวยสากลสมัครเล่นชาวฟิลิปปินส์ เขาได้เหรียญทองกีฬาเอเชียนเกมส์ พ.ศ. 2533 ในรุ่นแบนตัมเวท ซึ่งเป็นนักกีฬาฟิลิปปินส์คนเดียวที่ได้เหรียญทองในการแข่งขันครั้งนั้น และได้เหรียญทองซีเกมส์ พ.ศ. 2534 ที่มะนิลา และติดทีมชาติเข้าแข่งขันในกีฬาโอลิมปิก พ.ศ. 2531 และ 2535 แต่ไม่ได้เหรียญรางวัล
# มูฮัมหมัด วาซีม
มูฮัมหมัด วาซีม (Muhammad Waseem) เกิดเมื่อ 29 สิงหาคม พ.ศ. 2530 Profile  AIBA Retrieved 9 October 2010. ที่บาโลชิสถาน เป็นนักมวยสากลสมัครเล่นชาวปากีสถาน เคยติดทีมชาติในรุ่นฟลายเวท

วาซีมเคยมาแข่งขันรายการชิงถ้วยพระราชทานคิงส์คัพในไทยเมื่อ พ.ศ. 2552 ได้เหรียญทองแดง.http://ubaidawanmedia.blogspot.com/2009/04/kings-cup-international-boxing-
pakistan_06.html ต่อมาได้เข้าแข่งขันกีฬาเครือจักรภพอังกฤษ พ.ศ. 2553 ได้เหรียญทองแดง ส่วนในเอเชียนเกมส์ พ.ศ. 2553 วาซีมไม่ได้เหรียญรางวัลโดยแพ้ อมานทีป สิงห์จากอินเดียในรอบสอง Biography  Official Asian Games website. Retrieved 21 November 2010. ในปีเดียวกันนั้น เขาได้เหรียญเงินในกีฬาเอเชียใต้ โดยแพ้สุรานชอย สิงห์ จากอินเดียในรอบชิงชนะเลิศวาซีมมาประสบความสำเร็จในกีฬาเอเชียนเกมส์ พ.ศ. 2557 ที่สามารถคว้าเหรียญทองแดงมาได้
อ้างอิง

 http://tribune.com.pk/story/311940/shaheed-benazir-bhutto-boxing-tournament-six-pakistan-players-advance-to-next-round/
# คัมมินโฮม (อีพี)
คัมมินโฮม  เป็นเพลงอีพีครั้งแรกของนักร้องและนักแต่งเพลงแนวคันทรีป็อปชาวอเมริกัน เจสซี เจมส์ วางจำหน่ายเมื่อวันที่ 18 เมษายน 2014 ผ่านทางค่าย	19 เรคอร์ดิงส์ อัลบั้มนี้ติดอันดับที่ 5 ในบิลบอร์ดท็อปคันทรีอัลบั้ม

 รายชื่อเพลง 
 อันดับ  ชื่อเพลง  ผู้แต่ง  ความยาว 1.  "Girls Night"  เจสสิก้า เด็กค์เคอร์, เท็ด บรูเนอร์  <center>5:06 2.  "Rain on the Roof of This Car"    อลิสซ่า บอนนี่ยู, ไมเคิล บอนนี่ยู, เจด ฮิวจ์ <center>3:20 3.  "Coming Home"    <center>4:06 4.  "Diary"  เอ. บอนนี่ยู, บรูเนอร์  <center>3:45 5.  "Breaking Your Heart"  เด็กค์เคอร์, บรูเนอร์  <center>4:40 6.  "Mama Wrote You a Lullaby"   เด็กค์เคอร์, เอ. บอนนี่ยู  <center>4:53 

 ชาร์ต 
คัมมินโฮม ขายได้ 11,000 ชุดในสัปดาห์แรกหลังจากวางจำหน่าย
 ชาร์ต (2014)  อันดับ  สูงสุด U.S. บิลบอร์ด 200 "Jessie James – Chart history" Billboard 200 for Jessie James. <center> 28 U.S. ท็อปคันทรีอัลบั้ม (บิลบอร์ด)  "Jessie James – Chart history" Billboard Top Country Albums for Jessie James. <center> 5 U.S. อินดิเพนเด็นอัลบั้ม (บิลบอร์ด) "Jessie James – Chart history" Billboard Independent Albums for Jessie James. <center> 4
# เมริสซ่า รอส
เมริสซ่า รอส (ชื่อเล่น: เมย์) เป็นนักร้อง และนักแสดงชาวไทย เข้าสู่วงการโดยการแสดงมิวสิควีดีโอและเป็นนักร้องเดี่ยว ภายใต้สังกัดอาร์เอส ภายหลังเป็นนักแสดงช่อง 8 มีผลงานละครดังคือเรื่อง "ข้าวนอกนา"

 ประวัติ 
เมริสซ่า รอส (Mayrissa Ross) เกิดเมื่อวันที่ 11 มิถุนายน พ.ศ. 2527 จบการศึกษาระดับปริญญาตรี จุฬาลงกรณ์มหาวิทยาลัย คณะวิทยาศาสตร์ เอกวัสดุศาสตร์ (เซรามิก) ปัจจุบันศึกษาระดับปริญญาโท ด้าน Marketing and Management (Duoble Degree) มหาวิทยาลัยมหิดล (Inter)

เมริสซ่าเข้าสู่วงการด้วยการเริ่มจากการถ่ายโฆษณา และแสดงมิวสิควีดีโอของทางค่ายอาร์เอส คือเพลง "ไม่ได้จีบ" ของ ฟิล์ม รัฐภูมิ หลังจากนั้นก็ได้เซนต์สัญญาเป็นนักร้องกับทางค่าย โดยออกมา 2 ซิงเกิ้ลด้วยกันคือเพลง "Na na I'm in love" และเพลง "ลบความผูกพัน" และยังมีเพลงพิเศษ GO LA LA (Game of Life) ร่วมกับศิลปินในค่ายอีกด้วย

ภายหลังได้เป็นนักแสดง และพิธีกรทางช่อง 8 โดยมีผลงาละครหลายเรื่อง และยังเป็นผู้ประกาศข่าวคั่นรายการ หรือพิธีกรรายการมวยทางช่อง 8 อีกด้วย

 ผลงาน 
 ผลงานเพลง 
 ซิงเกิ้ล
 รายละเอียดอัลบั้มรายชื่อเพลงMayrissa Ross (Single)
 พ.ศ. : 2553
 สังกัด : อาร์เอส
 วันวางแผงอัลบั้ม: พ.ศ. 2553 Na na I'm in love 
 ลบความผูกพัน เพลงพิเศษเปิดงานแข่งขัน Thailand world Cup 2010
 สังกัด : อาร์เอส
 วันวางแผงอัลบั้ม: พ.ศ. 2553 GO LA LA (Game of Life) ร่วมกับศิลปินอาร์เอส

 ละครโทรทัศน์ 
 ละครโทรทัศน์ปี พ.ศ.เรื่องรับบทเป็นบทบาทออกอากาศ พ.ศ. 2549  วีรกรรมทำเพื่อเธอ ไข่หวาน ช่อง 3 อนันตาลัยอุณากรรณ/เขมขาว ITV พ.ศ. 2556  ข้าวนอกนา เดือนไขแสง ช่อง 8 พ.ศ. 2557  ดงดอกงิ้ว แสงดาว  พ.ศ. 2558  มงกุฎริษยา  เมธินี พรรณวดี โรเบิร์ต (เมซี่)  

 มิวสิควีดีโอ 
 เพลง "ไม่ได้จีบ" ศิลปิน รัฐภูมิ โตคงทรัพย์
 เพลง "Go La La" ศิลปิน รวมศิลปินอาร์เอส
 เพลง "ยังเป็นความลับ" ศิลปิน ซีควินท์

 พิธีกร 
 พิธีกรรายการ E-Entertainment (อี-เอ็นเตอร์เทนเมนท์)
 พิธีกรรายการเคาะประตูดูช่อง 8
 ผู้ประกาศข่าวขั้นรายการทางช่อง 8
 พิธีกรรายการมวยดัง 8 ทิศ
 พิธีกรรายการ 8 แม็กซ์มวยไทย
# เฮนรี (หน่วยวัด)
เฮนรี (ตัวย่อ H) เป็นหน่วยวัดความเหนี่ยวนำไฟฟ้าในระบบเอสไอ ตั้งชื่อตามโจเซฟ เฮนรี นักวิทยาศาสตร์ชาวอเมริกัน

 นิยาม 
ความเหนี่ยวนำไฟฟ้าในวงจร 1 เฮนรี เกิดขึ้นเมื่อกระแสไฟฟ้าเปลี่ยนไป 1 แอมแปร์ต่อวินาที ทำให้เกิดแรงเคลื่อนไฟฟ้าวิ่งเข้าไปที่ตัวเหนี่ยวนำ 1 โวลต์:

โดย v(t) คือศักย์ไฟฟ้าลัพธ์ทั้งวงจร, i(t) คือกระแสไฟฟ้าที่วิ่งผ่านวงจร และ L คือความเหนี่ยวนำในวงจร

เฮนรีเป็นหน่วยอนุพัทธ์เอสไอที่มาจาก 4 หน่วยเอสไอ คือ กิโลกรัม (kg), เมตร (m), วินาที (s) และแอมแปร์ (A) ซึ่งจะได้ความสัมพันธ์ดังนี้:

โดยหน่วยอนุพัทธ์ที่เพิ่มเติมมา คือ คูลอมบ์ (C), ฟารัด (F), จูล (J), เวเบอร์ (Wb), เทสลา (T), โวลต์ (V), เฮิรตซ์ (Hz) และโอห์ม (Ω)
# พรรคยุติธรรมประชาชน (มาเลเซีย)
พรรคยุติธรรมประชาชน  เป็นพรรคการเมืองที่เป็นกลางในมาเลเซีย ก่อตั้งเมื่อ พ.ศ. 2546 โดยการรวมตัวระหว่างพรรคยุติธรรมแห่งชาติกับพรรคประชาชนมาเลเซีย หัวหน้าพรรคคือ วัน อาซิซะห์ วัน อิสมาอิล ภรรยาของอันวาร์ อิบราฮิม และมีสมาชิกสภาในสังกัดถึง 31 คน ใน พ.ศ. 2551 นโยบายของพรรคเน้นความยุติธรรมในสังคมและต่อต้านการฉ้อราษฎร์บังหลวง ต้องการให้เลิกนโยบายเศรษฐกิจใหม่ เน้นการให้การศึกษาที่ไม่เกี่ยวข้องกับชนชาติ และแก้ไขความไม่เท่าเทียมกันทางเชื้อชาติ

 ช่วงแรก 
right|thumb|200px|วัน อาซิซะห์ วัน อิสมาอิล ผู้ก่อตั้งพรรค
ใน พ.ศ. 2540 เศรษฐกิจของมาเลเซียได้รับผลกระทบจากวิกฤติเศรษฐกิจในเอเชีย รัฐมนตรีว่าการกระทรวงการคลัง อันวาร์ อิบราฮิมได้เปลี่ยนรูปแบบทางเศรษฐกิจและเพิ่มอำนาจคณะกรรมการต่อต้านการ้อราษฎร์บังหลวง นายกรัฐมนตรีในขณะนั้นคือ มหาธีร์ โมฮัมหมัดไม่เห็นด้วยและปลดเขาออก

เหตุการณ์นี้ทำให้เกิดขบวนการปฏิรูปที่เรียกรีฟอร์มาซี แต่สิ่งที่เกิดตามมาคืออันวาร์ถูกจับกุม ซึ่งมีผู้เชื่อว่าสาเหตุมาจากการเมือง ภายในกลุ่มรีฟอร์มาซีนี้ ได้เกิดกระบวนการยุติธรรมในสังคม (อาดิล) นำโดยวัน อาซิซะห์ วัน อิสมาอิล แต่ไม่สามารถจดทะเบียนพรรคการเมืองได้ ขบวนการรีฟอร์มาซีจึงเข้าไปควบคุมพรรคการเมืองขนาดเล็กและใช้ชื่อว่าพรรคยุติธรรมแห่งชาติ ต่อมา พรรคนี้ได้ร่วมกับพรรคกิจกรรมประชาธิปไตย พรรคประชาชนมาเลเซีย และพรรคอิสลามมาเลเซียจัดตั้งแนวร่วมทางเลือกลงสมัครรับเลือกตั้งใน พ.ศ. 2542
 การจับกุม 
ระหว่าง 27 – 30 กันยายน พ.ศ. 2542 นักกิจกรรม 7 คนรวมทั้งผู้นำพรรคยุติธรรมแห่งชาติถูกจับกุมด้วยเหตุผลว่าเพื่อปกป้องการเลือกตั้ง การจับกุมเกิดขึ้นอีกในวันที่ 10 เมษายน พ.ศ. 2544 โดยใช้ข้อตกลงความมั่นคงภายใน ผู้ถูกจับกุมนี้จึงถูกเรียกว่ารีฟอร์มาซี 10
 การเลือกตั้ง พ.ศ. 2542 
พรรคยังคงเข้าร่วมการเลือกตั้งแม้ว่าผู้นำที่สำคัญหลายคนถูกจับกุม และได้ 5 ที่นั่งในสภา ได้คะแนนคิดเป็น 11.67% แนวร่วมทางเลือกได้คะแนนรวม 40.21% พรรคอิสลามมาเลเซียได้ 27 ที่นั่ง พรรคกิจกรรมประชาธิปไตยได้ 10 ที่นั่ง

หลังการเลือกตั้งได้มีการเจรจาระหว่างพรรคยุติธรรมแห่งชาติและพรรคประชาชนมาเลเซียเพื่อรวมตัวกัน และได้ลงนามเพื่อรวมทั้งสองพรรคเข้าด้วยกันเมื่อ 5 กรกฎาคม พ.ศ. 2545 ต่อมา ในวันที่ 3 สิงหาคม พ.ศ. 2546 ได้เปลี่ยนชื่อเป็นพรรคยุติธรรมประชาชนMalaysiakini : PKR launched, promises to be truly multi-racial
 การเลือกตั้ง พ.ศ. 2547  
พรรคที่เกิดใหม่นี้เข้าร่วมการเลือกตั้ง พ.ศ. 2547 แต่ได้เพียงที่นั่งเดียว อันวาร์ อิบราฮิมได้รับการปล่อยตัวเมื่อ 2 กันยายน พ.ศ. 2547
 การเลือกตั้ง พ.ศ. 2551 
ในการเลือกตั้งครั้งนี้ พรรคได้ 31 ที่นั่งในสภา มากกว่าพรรคกิจกรรมประชาธิปไตยและพรรคอิสลามมาเลเซีย และได้เป็นพรรคร่วมรัฐบาลกับพรรคพรรคกิจกรรมประชาธิปไตยและพรรคอิสลามมาเลเซียในการบริหารรัฐหลายรัฐ เช่น กลันตัน เกอดะฮ์ ปีนัง เปรัก และเซอลาโงร์

ในเดือนธันวาคม พ.ศ. 2548 พรรคได้จัดการประชุมระดับชาติครั้งที่ 2 โดยได้เสนอนโยบายเศรษฐกิจใหม่ที่มีความเท่าเทียมกันทางเชื้อชาติ ใน พ.ศ. 2549 พรรคได้เข้าร่วมในการเมืองของรัฐซาราวักและได้รับเลือก 1 ที่นั่งในเมืองกูชิง ในวันที่ 14 เมษายน พ.ศ. 2551 อันวาร์ได้จัดแรลลี"Malaysian opposition leader Anwar marks end of political ban"  14 April 2008, AFPและมีผู้เข้าร่วมถึง 10,000 คน แต่มีตำรวจเข้ามาควบคุมและให้จัดได้เพียงครึ่งชั่วโมง
# โคลอี เซเวอนี
โคลอี สตีเวนส์ เซเวอนี (เกิด 18 พฤศจิกายน ค.ศ. 1974) เป็นนักแสดง นักออกแบบแฟชั่น และอดีตนางแบบชาวอเมริกัน เธอมีชื่อเสียงจากความสามารถเฉพาะด้านแฟชั่นหลายแหล่ง และก้าวหน้าทางอาชีพในอุตสาหกรรมแฟชั่นในกลางคริสต์ทศวรรษ 1990 หลังจากฝึกงานกับนิตยสารแซสซี ที่นครนิวยอร์ก ที่ขนานนามเธอว่าเป็น "It girl" คนใหม่ในขณะนั้น และเริ่มให้ความสนใจเธอจากงานแฟชั่นในนิวยอร์ก ใน ค.ศ. 1994 รูปแบบชีวิตส่วนตัวของเธอดึงดูดความสนใจนักหนังสือพิมพ์ เจย์ แม็กอินเนร์นีย์ ซึ่งเขียนบทความเกี่ยวกับเธอ ความยาว 7 หน้ากระดาษ ในนิตยสารเดอะนิวยอร์กเกอร์ โดยเขาเขียนถึงเซเวอนีวัย 19 ปีในขณะนั้นว่า "เด็กสาวที่เจ๋งที่สุดในโลก" (coolest girl in the world) ตลอดอาชีพภาพยนตร์ของเธอในช่วงแรก งานด้านแฟชั่นของเธอมีมากกว่างานแสดง จนกระทั่ง บทบาท ลานา ทิสเดล ในภาพยนตร์เรื่อง ผู้ชายนี่หว่า ยังไงก็ไม่ร้องไห้ (Boys Don't Cry; 1999) ทำให้เธอเป็นที่จดจำและยกย่อง ใน ค.ศ. 2000 เธอชนะรางวัลวีเอชวันโว้กแฟชันอะวอร์ด สาขาสไตล์คนดังหญิงยอดเยี่ยม (Best Female Celebrity Style) ในปีต่อมา นิตยสารโว้กเรียกเธอว่า "สัญรูปแฟชั่น" (fashion icon) ช่วยให้เธอเป็นหนึ่งในผู้หญิงที่นำสมัยมากที่สุดในอุตสาหกรรมแฟชัน
# สะใภ้พญายม
สะใภ้พญายม เป็นละครโทรทัศน์ของทางไทยทีวีสีช่อง 3 ออกอากาศทุกวันจันทร์ - ศุกร์ เริ่ม 30 มกราคม 2555 เป็นต้นไป เวลา 18.30 - 20.00 น. ก่อนข่าวในพระราชสำนัก นำแสดงโดย ณัฐรัฐ โมริส เลอกรอง , รัชวิน วงศ์วิริยะ , เศรษฐา ศิระฉายา

 นักแสดง 
 รัชวิน วงศ์วิริยะ รับบท ช่อชมพู (หนูหริ่ง)
 ณัฐรัฐ โมริส เลอกรอง รับบท ณุดนัย
 กฤติกา ซิงห์ รับบท ตีรณา (ตำลึง)
 ธนศักดิ์ สำราญมน รับบท เอราวัตร
 เศรษฐา ศิระฉายา รับบท พญายม 
 มอริส เค รับบท สุวรรณ
 ติ๊ก ชีโร่ รับบท สุวาลย์
 ดวงตา  ตุงคะมณี รับบท คุณหญิงศรีประภา
 วรันลักษณ์ ศิริมะณีวัฒนา รับบท ปรีวดี
 จิรพงษ์ มากเพชร รับบท แจ๊ค
 ประสิทธิโชค มานะสันทัดชาติ รับบท เบิ้ม
 สุเชาว์ พงษ์วิไล รับบท พลตรีพินิจ
 ศานติ สันติเวชกุล รับบท เสี่ยเชน 

 เพลงประกอบละคร 
 รักอย่างไม่เคยรัก - แบงค์ ธนศักดิ์
 ไม่ต้องการเหตุผลถ้าคนจะรักกัน - แกรนด์ เดอะสตาร์

 แหล่งข้อมูลอื่น 
เรื่องย่อละครสะใภ้พญายม
# ทะเลหลวงสเตเดียม
ทะเลหลวง สเตเดียม เป็นสนามฟุตบอลตั้งอยู่ในอำเภอเมืองสุโขทัย จังหวัดสุโขทัย เริ่มก่อสร้างตั้งแต่ปี พ.ศ. 2556 และเปิดใช้งานในปี พ.ศ. 2558 โดยมีความจุประมาณ 9,500 คน ปัจจุบันเป็นสนามเหย้าของสุโขทัย เอฟซีประธานสุโขทัยยันสนามทะเลหลวงจัดแข่งได้ไร้ปัญหาน้ำท่วม

ชื่อสนาม
ที่มาของชื่อทะเลหลวง สเตเดียม เนื่องจากที่ตั้งของสนามตั้งอยู่ใกล้กับโครงการแก้มลิงทุ่งทะเลหลวง ซึ่งอยู่ทางด้านอัฒจันทร์ฝั่งทิศใต้ประกาศองค์การบริหารส่วนจังหวัดสุโขทัย เรื่อง ประมูลจ้างเหมาติดตั้งสกอร์บอร์ด บริเวณสนามกีฬาทะเลหลวง องค์การบริหารส่วนจังหวัดสุโขทัย ด้วยระบบอิเล็กทรอนิกส์